Iacobus Spicer
Iacobus Spicer (Anglice Jack Spicer, 30 Ianuarii 1925—17 Augusti 1965) fuit poeta Americanus saepe cum Renascentia Franciscopolis consociatus. Anno 2009, My Vocabulary Did This to Me: The Collected Poetry of Jack Spicer Praemium Librorum Nationale pro poesis accepit. Franciscopoli anno 1954, Pinacotheca Sex co-condidit, quae mox notissima ut locus acroasis Pinacothecae Sex Octobri 1955 facta est, quae motum prostratum Orae Occidentalis deduxit. Anno 1955, Novum Eboracum et tum Bostoniam migravit, ubi in officinis librorum rarorum Bibliothecae Publicae Bostoniensis ad tempus laboravit. Bostoniae in poetas loci incidit, inter quos Ioannes Wieners, Stephanus Jonas, et Iosephus Dunn fuerunt. Spicer Franciscopolim anno 1956 rediit et After Lorca, librum poematum, componere coepit.